નાયબ મુખ્યમંત્રી સમક્ષ થયેલી ફરિયાદ બાદ તાત્કાલીક શિક્ષણ વિભાગ જાગ્યું હતું અને મહિલા કર્મચારીઓને હેરાનગતિ બંધ કરવા માટે પરિપત્ર બહાર પાડી તમામ સેક્શન અધિકારીઓને સૂચના આપી હતી. શિક્ષણ વિભાગ દ્વારા બહાર પાડેલા પરિપત્રમાં મહિલા કર્મચારીઓ દ્વારા પંજાબી ડ્રેસ પહેરવા બાબતે અધિકારીઓ અને પદાધિકારીઓ દ્વારા થતી હેરાનગતિ બંધ કરવા જણાવ્યું હતું. જેમાં સેક્શન અધિકારીઓને તેમની શાખા નીચેના ખાતાના વડાઓની કચેરીને સૂચના આપવા આદેશ કર્યો છે. આમ, ફરિયાદ બાદ મહિલાઓને હવે પંજાબી ડ્રેસ પહેરવામાં સરળતા રહેશે તેમ સૂત્રોએ જણાવ્યું હતું.